b'\n_START_ARTICLE_\nLabradorski tok\n_START_PARAGRAPH_\nLabradorski tok je po\xc4\x8dasen, mrzel severnoatlantski oceanski tok. Ta tok hladne povr\xc5\xa1inske vode je usmerjen proti jugu vzdol\xc5\xbe obale Labradorja in Nove Fundlandije. Kasneje se sre\xc4\x8da s toplim Zalivskim tokom, ki je usmerjen proti severu. Na tej to\xc4\x8dki se hladna voda labradorskega toka spusti pod plast tople vode._NEWLINE_Tok z letnimi \xc4\x8dasi spreminja svojo dol\xc5\xbeino. Poleti sega le do Cape Coda v Massachusettsu v ZDA, pozimi pa se njegova pot podalj\xc5\xa1a proti jugi in lahko sega vse do Virginije. Z njim proti jugu potujejo tudi velike ledene gore. Velik vpliv ima Labradorski tok tudi na podnebje dr\xc5\xbeav, ki le\xc5\xbeijo vzdol\xc5\xbe njegovega toka. New York, ki sicer le\xc5\xbei na zemljepisni \xc5\xa1irini ju\xc5\xbene Italije ima zaradi vpliva tega mrzlega toka mnogo hladnej\xc5\xa1e podnebje od mest v Sredozemlju'